Silva Povilaitytė

Silva (Silvija) Genovaitė Povilaitytė (g. 1955 m. rugsėjo 9 d. Rai-Guba, Petrovsko rajonas, Komija) – Lietuvos teatro aktorė, režisierė, renginių vedėja, skaitovė, poetė, pedagogė.

Biografija 
Gimė tremtinių šeimoje, 1960 m. grįžo gyventi į Lietuvą. Baigė Vilniaus kultūros mokyklą, dirbo Joniškio kultūros namuose, vaidino dramos mėgėjų kolektyve. Lietuvos konservatorijos Klaipėdos fakultetuose baigė režisūros ir vaidybos studijas. Nuo 1984 m. Šiaulių dramos teatro aktorė. Sukūrė per 40 vaidmenų. Dešimt metų dirbo dėstytoja Šiaulių universitete. Šiaulių P.Višinskio viešojoje bibliotekoje režisuoja „Godų vakarus“.

Vaidmenys 

 Mokytoja Teresė – Herkus Kunčius. 00:45 pagal Goldingą″, rež. Albertas Vidžiūnas, 2008 m.,
 Regina – Arvydas Juozaitis. Salomėja, rež. Albertas Vidžiūnas, 2007 m.,
 Karvė Aušrelė – Marija Lado. Labai paprasta istorija, rež. Gytis Padegimas, 2007 m.,
 Asistentė – Borisas Vijanas. Lelijos romansas, rež. Vytautas V. Landsbergis, 2004 m.,
 Kvaiša višta, Senasis Apuokas, Kiškis – Janošo ir V. Bonzelso pasakų motyvais. Panama labai graži, rež. Regina Steponavičiūtė, 2003 m.,
 Natalja Ivanovna – Antonas Čechovas. Trys seserys, rež. Sigitas Račkys, 2002 m.,
 Truvi Džons – Robertas Harlingas. Plieninės magnolijos, rež. Regina Steponavičiūtė, 2001 m.,
 Baronienės palydovė – Juozapas Šveikas. Jaroslavo Hašeko romano motyvais, rež. Sigitas Račkys, 2001 m.,
 Kaikarienė – Veronika. Antano Vienuolio apsakymų motyvais, rež. Regina Steponavičiūtė, 2001 m.,
 Denoaleno žmona – Žozefas Bedjė. Tristanas ir Izolda, rež. Ugis Brikmanis, 2000 m.,
 Bebi – Skudurinė Onutė. Pasakų apie Skudurinę Onutę motyvais, rež. Regina Steponavičiūtė, 1999 m.,
 Perl – Rėjus Louleris. Septynioliktos lėlės vasara, rež. Regina Steponavičiūtė, 1998 m.,
 Andoros gyventoja – Maksas Frišas. Andorra, rež. Peteris Stoičevas, 1998 m.,
 Niurzgutis – Snieguolė ir septyni nykštukai. Pagal brolių Grimų pasaką, rež. Regina Steponavičiūtė, 1998 m.,
 Nora – Šeila Dileini. Įsimylėjęs liūtas, rež. Regina Steponavičiūtė, 1997 m.,
 Gerlinda – Markus Michel. Varnų šokis, rež. Peteris Stoičevas, 1997 m.,
 Bodė – Tenesis Viljamsas. Nuostabus sekmadienis iškylai prie Krev Kero, rež. Regina Steponavičiūtė, 1996 m.,
 Antis, Bilis, Karalienė – Luisas Kerolis. Alisa stebuklų šalyje, rež. Regina Steponavičiūtė, 1996 m.,
 Berniukas – Silviana Dupiui. Antrasis išvarymas, rež. Peteris Stoičevas, 1996 m.,
 Marytė Šešiavilkiotė – Juozas Tumas-Vaižgantas. Pragiedruliai, rež. Regina Steponavičiūtė, 1995 m.,
 Pana – Kostas Ostrauskas. Čičinskas, rež. Rolandas Atkočiūnas, 1995 m.,
 Elfų karalienė, Lizė – Aleksandras Ridas. Mergaitė didele burna, rež. Nijolė Mirončikaitė, 1994 m.,
 Aldona – …Taip pasiilgau praėjusios meilės sapnų… , rež. Nijolė Mirončikaitė, 1994 m.,
 Loreinė – Semas Šepardas. Gaisras ant sniego, rež. Algimantas Pociūnas, 1994 m.,
 Pjereta – Roberas Toma. Aštuonios mylinčios moterys, rež. Nijolė Mirončikaitė, 1993 m.,
 Baltoji rožė – Bela Junger. Baltoji rožė, Nijolė Mirončikaitė, 1993 m.,
 Rut – Noel Kovard. Išdykėlė dvasia, rež. Nijolė Mirončikaitė, 1993 m.,
 Ledi Atervord – Bernardas Šo. Dūžtančių širdžių namai, rež. Gytis Padegimas, 1993 m.,
 Magdalena – Laimė Kiškūnaitė. Jono Bedalio sapnai ir klajonės, rež. Laimė Kiškūnaitė, 1991 m.,
 Marta – Viljamas Gibsonas. Stebukladarė, rež. Ugis Brikmanis, 1990 m.,
 Nijolė – Anatolijus Kairys. Mūsų vaikai, rež. Audronė Bagatyrytė, 1990 m.,
 Solistė – Juozas Erlickas. Blinkuva, rež. Audronė Bagatyrytė, 1989 m.,
 Laima, Choristė – Antanas Škėma. Vieną vakarą, rež. Gytis Padegimas, 1989 m.,
 Mergaitė – Protėvių dangaus žiūrėtų…, rež. Audronė Bagatyrytė, 1989 m.,
 Eglės sesuo, Kaimynė – Vidmantė Jasukaitytė. Žilvinas, rež. Gytis Padegimas, 1988 m.,
 Tarnaitė – Henrikas Ibsenas. Nora, rež. Ugis Brikmanis, 1988 m.,
 Tryna – Reinas Saluris. Paskutinės dvi valandos, rež. Prytas Pedajasas, 1988 m.,
 Mitilė – Morisas Meterlinkas. Žydroji paukštė, rež. Regina Steponavičiūtė, 1987 m.,
 Antis, Višta – Hansas Kristianas Andersenas. Bjaurusis ančiukas, rež. Audronė Bagatyrytė, 1986 m.,
 Sesilė Kardju – Oskaras Vaildas. Kaip svarbu būti rimtam, rež. Rimantas Vaitkevičius, 1986 m.,
 Šokėja – Alfredas de Miuse. Marianos užgaidos, rež. Gytis Padegimas, 1986 m.,
 Isočelė – Nikolajė Jasinenku. Rūkomasis, rež. Ugis Brikmanis, 1986 m.,
 Pusseserė – Vidmantė Jasukaitytė. Žemaitė, rež. Gytis Padegimas, 1986 m.,
 Zoja – Viktoras Rozovas. Kurtinio lizdas, rež. Regina Steponavičiūtė, 1986 m.,
 Yva – Michailas Roščinas. Ešelonas, rež. Juozas Javaitis, 1985 m.,
 Dvynė – Ingmaras Bergmanas. Žemuogių pievelė, rež. Saulius Varnas, 1985 m.,
 Siuzana – Pjeras de Bomaršė, Lorencas da Pontė, Volfgangas Amadėjus Mocartas. Figaro vedybos, rež. Rimantas Vaitkevičius, 1984 m.,
 Voveraitė – Aldona Liobytė. Meškos trobelė, rež. Juozas Javaitis, 1984 m.,
 Ponia – Petras Vaičiūnas. Prisikėlimas, rež. Aurelija Ragauskaitė, 1984 m.,

Bibliografija 
 Pokalbiai grimo kambaryje, 1996 m.
 Pakalbėkime apie pasaką, 2000 m.
 Žodis į juodą erdvę, 2003 m.

Šaltiniai 

Lietuvos aktoriai
Lietuvos skaitovai